Hver tredje nordjysk bilist kører rundt på de nordjyske landeveje uden det nødvendige førstehjælpsudstyr i bilen, hvis de kommer ud for en ulykke. 
 

Kun hver tredje nordjyde har det rette udstyr med i bilen, når uheldet er ude. Det viser en ny undersøgelse, som Falck har fået lavet i landets fem regioner. Det er langt under landsgennemsnittet, hvor det er cirka hver anden, der har udstyret i orden. - Det er bekymrende, at ikke flere ønsker at være bedre forberedt, hvis de kommer ud for en ulykkessituation på vejen, siger Jan Kjær Madsen, der er stationsleder i Falck. Udstyr som kompresforbinding, selesaks og alutæppe kan være livsvigtige, hvis uheldet er ude. - Derfor er det vigtigt at have det rigtige udstyr i bilen samt at vide, hvordan man skal bruge det, siger Jan Kjær Madsen.